Document ID: /roh_data/filtered/fineweb-2-filterrobots_roh.jsonl.gz/5584

Midà dal «Kreis 5» a Turitg a Santa Maria en Val Müstair. Avant quatter onns ha la famiglia Krohn fatg quest pass. Davent da la hectica en in lieu quiet per tancar nova forza – ina nova vita.
La chasa Parli
Radund 400 onns veglia è la chasa engiadinaisa. Ils ultims onns en possess d’ina famiglia Parli. Sur da l’istorgia da la chasa san ins raquintar pac, il temp da la guerra eran qua staziunads ils schuldads tut il rest è ì en emblidanza.
600’000 francs investiziuns
La famiglia Krohn ha ussa cumprà quella chasa e fabritgà londerora ina chasa per scripturs, artists, fotografs, pia simplamain per persunas che tschertgan in lieu per sa retrair e chattar nov’inspiraziun per novs projects e visiuns. Tschintg chombras e divers locals cuminaivels e lura ina stalla per far vernissaschas.
Coaching sin giavisch
Tim Krohn e sia dunna Michaela en scripturs libers. Sin giavisch sustegnan els ils scripturs ch'abitan en lur chasa da chattar novas ideas e porschan la pussaivladad da sa participar a la vita da la famiglia. Il giast duess sa chattar da chasa en la chasa Parli e bandunar quella cun nov schlantsch e novas forzas e cun in satgados plain ideas. Tut quai dentant cun la finamira e la speranza ch’ils giasts scrivan alura era istorgias da la Val Müstair.
RR Telesguard 17:40